<classify> Kwenye mchezo huo wa daraja la kwanza ulishuhudia Kurugenzi wakienda mapumziko wakiwa mbele kwa mabao mawili yaliyofungwa na Miraji Mwilange katika dakika ya 10 na 27.Kipindi cha pili kilianza kwa timu zote kufanya mabadiliko ambayo yalileta neema kwa Ashanti United kwani walibadilika na kuanza kucheza kandanda safi ambalo liliwavutia mashabiki waliokuwepo uwanjani.Dakika ya 51 kiungo mshambuliaji Idd Selemani aliwanyanyua mashabiki wa Ashanti baada ya kufunga bao kwa mkwaju wa penalti iliyotokana na adhabu ya kukwatuliwa kwenye eneo la hatari beki wa Kurugenzi, Hassan Ngozi.Kwa uchu wa kutaka ushindi Ashanti iliendelea kuliandama lango la Kurugenzi ambao walionekana kuanza kuchoka kutokana na hali ya joto na kufanikiwa kusawazisha bao katika dakika ya 83 lililofungwa kwa kichwa na mshambuliaji Akrususi Joackim baada ya kuunganisha krosi ya Lusajo Emmanuel.Akizungumza baada ya mchezo, kocha msaidizi wa Ashanti United Maalim Salehe aliweka wazi kutoridhishwa na uchezeshaji wa waamuzi na kudai unasababisha kuwatoa wachezaji wao mchezoni.Kufanya vibaya kwa wachezaji wetu mara nyingi kunasababishwa na uchezeshaji wa waamuzi ambao ama hawajui kutafsiri sheria au wanafanya makusudi kwani kunasababisha kuwatoa mchezoni lakini pia nakiri kuna wakati wachezaji wanajisahau na kujikuta wanafungwa mabao kirahisi, alisema Salehe.  <topic>: MICHEZO 